L 17/84
DA
Den Europæiske Unions Tidende
19.1.2023
KOMMISSIONENS GENNEMFØRELSESFORORDNING (EU) 2023/131 af 18. januar 2023 om ændring af gennemførelsesforordning (EU) 2019/1259 om indførelse af en endelig antidumpingtold på importen af rørfittings af deformerbart støbejern med gevind og af støbejern med kuglegrafit med oprindelse i Folkerepublikken Kina og Thailand og om indførelse af tilsyn med importen af rørfittings af støbejern med oprindelse i Folkerepublikken Kina
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 14, stk.
1,
under henvisning til Europa-Parlamentets og Rådets forordning (EU) nr.
952/2013 af 9. oktober 2013 om EU-toldkodeksen (2), særlig artikel 56, stk.
5, og
ud fra følgende betragtninger:
(1)
Ved Kommissionens gennemførelsesforordning (EU) 2019/1259 (3) indførte Europa-Kommissionen en endelig antidumpingtold på importen af rørfittings af deformerbart støbejern med gevind og af støbejern med kuglegrafit, undtagen samlinger af kompressionsfittings i henhold til ISO DIN 13 metrisk gevind og runde forgreningsdåser af deformerbart støbejern med gevind uden låg, med oprindelse i Folkerepublikken Kina (»Kina«) og Thailand (»den pågældende vare«).
(2)
De vigtigste råmaterialer til den pågældende vare er metalskrot, koks/elektricitet/gas, sand (til støbning) og zink (til galvanisering).
Det første trin i produktionsprocessen er smeltning af metalskrot.
Derefter følger formningsprocessen og støbningen af forskellige former, som efterfølgende adskilles i enkelte stykker.
Varerne skal igennem en langvarig udglødningsproces for at sikre, at de er tilstrækkeligt deformerbare til anvendelser, hvor f.eks.
stød- og vibrationsbe­ standighed er nødvendige, og for at kunne modstå hurtige temperaturudsving.
Derefter kan disse fittings galvaniseres.
Derefter finder de endelige fremstillingstrin, herunder gevindskæring og anden bearbejdning, sted.
(3)
I henhold til gennemførelsesforordning (EU) 2019/1259 er den kinesiske eksporterende producent Jinan Meide Casting Co., Ltd (»Jinan Meide«), Taric-tillægskode (4) B336, omfattet af de antidumpingforanstaltninger, der blev indført ved gennemførelsesforordning (EU) 2019/1259.
(4)
I løbet af 2021 og 2022 indgav EU-erhvervsgrenen for samme vare oplysninger til Kommissionen vedrørende erhvervelsen af Odlewnia Zawiercie S.A., som er en producent af samme vare i Polen, effektueret af Meide Group Co., Ltd.
(»Meide-gruppen«), der er en virksomhed etableret i Kina.
(1) EUT L 176 af 30.6.2016, s. 21. (2) EUT L 269 af 10.10.2013, s. 1.
(3) Kommissionens gennemførelsesforordning (EU) 2019/1259 af 24. juli 2019 om indførelse af en endelig antidumpingtold på importen af rørfittings af deformerbart støbejern med gevind og af støbejern med kuglegrafit med oprindelse i Folkerepublikken Kina og Thailand efter en udløbsundersøgelse i henhold til artikel 11, stk.
2, i Europa-Parlamentets og Rådets forordning (EU) 2016/1036 (EUT L 197 af 25.7.2019, s. 2).
(4) Den Europæiske Unions integrerede toldtarif.